section_heading: Videoigre
paragraph_text: Iako je u cijelom serijalu imao sporednu ulogu i nikada, zapravo, nije bio Batmanov protivnik, Calendar Man je u sklopu serijala videoigara Batman: Arkham stekao kultni status i predstavlja, zapravo, neizostavnu kariku u potpunom razumijevanju cjelokupne franšize. Glas mu je posudio Maurice LaMarche, a fizički se pojavio u ukupno tri od četiri igre, s tim da je njegovo pojavljivanje u posljednjoj igri iz serijala, Batman: Arkham Knight, bilo svedeno na cameo nastup. Iako same igre otkrivaju dosta detalja o Dayjevoj ulozi u ovom serijalu, njegova priča postaje potpuna tek kroz analizu popratnih materijala.